2002D0757 — LV — 20.12.2013 — 003.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (2002. gada 19. septembris) par pagaidu neatliekamiem fitosanitāriem pasākumiem, lai novērstu Phytophthora ramorum Werres, De Cock & Man in ‘t Veld sp. nov. ievešanu un izplatību Kopienā (izziņots ar dokumenta numuru C(2002) 3380) (2002/757/EK) (OV L 252, 20.9.2002, p.37)

Grozīta ar:









▼B

KOMISIJAS LĒMUMS

(2002. gada 19. septembris)

par pagaidu neatliekamiem fitosanitāriem pasākumiem, lai novērstu Phytophthora ramorum Werres, De Cock & Man in ‘t Veld sp. nov. ievešanu un izplatību Kopienā

(izziņots ar dokumenta numuru C(2002) 3380)

(2002/757/EK)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā ( 1 ), kurā jaunākie grozījumi izdarīti ar Komisijas Direktīvu 2002/36/EK ( 2 ), un jo īpaši tās 16. panta 3. punkta trešo teikumu, tā kā: (1) Ja dalībvalsts uzskata, ka pastāv draudi, ka tās teritorijā var tikt ievesti vai tajā var izplatīties kaitīgi organismi, kas nav uzskaitīti Direktīvas 2000/29/EK I vai II pielikumā, tā uz laiku var veikt jebkādus papildu pasākumus, kas vajadzīgi, lai aizsargātos pret šiem draudiem. (2) Apvienotā Karaliste 2002. gada 29. aprīlī informēja citas dalībvalstis un Komisiju par Phytophthora ramorum Werres, De Cock & Man in ‘t Veld sp. nov. (še turpmāk: “kaitīgi organismi”) uzliesmojumu tās teritorijā un 2002. gada 13. maijā pieņēma papildu pasākumus, lai novērstu kaitīgu organismu ievešanu un izplatību Kopienā. Arī Nīderlande un Vācija 2002. gada 29. aprīlī paziņoja par šo organismu uzliesmojumu to teritorijā. (3) Kaitīgie organismi pašlaik nav iekļauti Direktīvas 2000/29/EK I vai II pielikumā. Tomēr iepriekšēja kaitēkļu riska analīze, kas pamatojas uz pieejamo zinātnisko informāciju, parādījusi, ka kaitīgie organismi un to nodarītais kaitējums var radīt nopietnas augu veselības problēmas Kopienā, jo īpaši kaitējums, kādu ozoliem Kopienā varētu nodarīt ārpuseiropas izolāti, kādi sastopami vienīgi Amerikas Savienotajās Valstīs, un kādu Eiropas izolāti varētu nodarīt dekoratīviem augiem, tādiem kā Rhododendron spp. un Viburnum spp. Attiecīgajiem dienestiem dalībvalstīs uzdots turpināt zinātnisko darbu, pētot ārpuseiropas izolātu radīto risku ozoliem Kopienā, kaitīgo organismu epidemioloģiju un nosakot to potenciālos saimniekaugus. (4) Tāpēc nepieciešams veikt pagaidu neatliekamus fitosanitāros pasākumus pret kaitīgo organismu ievešanu un izplatību Kopienā. (5) Šie pasākumi jāpiemēro kaitīgo organismu ievešanai vai izplatībai, kaitīgo organismu zināmo saimniekaugu audzēšanai un pārvietošanai Kopienā, kaitīgo organismu kontrolei, kā arī vispārējai uzraudzībai attiecībā uz kaitīgo organismu klātbūtni vai to neesību dalībvalstīs. Tomēr šādus pasākumus nav nepieciešams piemērot Rhododendron simsii Planch augiem, kas nav augļi vai sēklas, jo pieejamā informācija liecina, ka kaitīgie organismi šos augus neietekmē. (6) Iepriekš minēto pasākumu rezultātus regulāri novērtē 2002. un 2003. gadā, jo īpaši, ņemot vērā dalībvalstu sniegto informāciju. Iespējamus turpmākos pasākumus apsver, ņemot vērā šā novērtējuma rezultātus un dalībvalstu sniegto zinātnisko atzinumu. (7) Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu, tā kā: IR PIEŅĒMUSI ŠO LĒMUMU.







1. pants

Šajā lēmumā:

1) “kaitīgie organismi” ir Phytophthora ramorum Werres, De Cock & Man in ‘t Veld sp. nov.;

▼M2

2) “uzņēmīgie augi” ir Acer macrophyllum Pursh, Acer pseudoplatanus L., Adiantum aleuticum (Rupr.) Paris, Adiantum jordanii C. Muell., Aesculus californica (Spach) Nutt., Aesculus hippocastanum L., Arbutus menziesii Pursch., Arbutus unedo L., Arctostaphylos spp. Adans, Calluna vulgaris (L.) Hull, Camellia spp. L., Castanea sativa Mill., Fagus sylvatica L., Frangula californica (Eschsch.) Gray, Frangula purshiana (DC.) Cooper, Fraxinus excelsior L., Griselinia littoralis (Raoul), Hamamelis virginiana L., Heteromeles arbutifolia (Lindley) M. Roemer, Kalmia latifolia L., Laurus nobilis L., Leucothoe spp. D. Don, Lithocarpus densiflorus (Hook. & Arn.) Rehd., Lonicera hispidula (Lindl.) Dougl. ex Torr. & Gray, Magnolia spp. L., Michelia doltsopa Buch.-Ham. ex DC, Nothofagus obliqua (Mirbel) Blume, Osmanthus heterophyllus (G. Don) P. S. Green, Parrotia persica (DC) C.A. Meyer, Photinia x fraseri Dress, Pieris spp. D. Don, Pseudotsuga menziesii (Mirbel) Franco, Quercus spp. L., Rhododendron spp. L. augi., izņemot Rhododendron simsii Planch., Rosa gymnocarpa Nutt., Salix caprea L., Sequoia sempervirens (Lamb. ex D. Don) Endl., Syringa vulgaris L., Taxus spp. L., Trientalis latifolia (Hook), Umbellularia californica (Hook. & Arn.) Nutt., Vaccinium ovatum Pursh un Viburnum spp. L., kas nav augļi un sēklas;

3) “uzņēmīga koksne” ir Acer macrophyllum Pursh, Aesculus californica (Spach) Nutt., Lithocarpus densiflorus (Hook. & Arn.) Rehd., Quercus spp. L. un Taxus brevifolia Nutt. koksne;

4) “uzņēmīga miza” ir Acer macrophyllum Pursh, Aesculus californica (Spach) Nutt., Lithocarpus densiflorus (Hook. & Arn.) Rehd., Quercus spp. L. un Taxus brevifolia Nutt. miza.

▼B

2. pants

Kopienā aizliedz ievest un izplatīt ārpuseiropas vai Eiropas izolātu kaitīgos organismus.

3. pants

▼M3

1. Uzņēmīgos augus un uzņēmīgos kokus var ievest Savienības teritorijā vienīgi tad, ja tie atbilst neatliekamajiem fitosanitārajiem pasākumiem, kas noteikti šā lēmuma I pielikuma 1.a un 2. punktā, ja ir izpildītas Direktīvas 2000/29/EK 13. panta 1. punkta pirmajā daļās minētās formalitātes un ja pēc šīm formalitātēm attiecībā uz kaitīgā organisma ārpuseiropas izolātu klātbūtni ir konstatēts, ka uzņēmīgajos augos un uzņēmīgajos kokos nav kaitīgā organisma.

Atkāpjoties no pirmās daļas, līdz 2016. gada 30. novembrim Savienībā, neievērojot šā lēmuma I pielikuma 2. punktu, var ievest tādus Acer macrophyllum Pursh un Quercus spp. L. zāģmateriālus bez mizas, kuru izcelsme ir Amerikas Savienotajās Valstīs, ja vien tie atbilst nosacījumiem, kas izklāstīti šā lēmuma II pielikumā.

▼B

2. ►M3 Šā lēmuma I pielikuma ◄ 1. a un 2. punktā paredzētos noteikumus piemēro vienīgi uzņēmīgiem augiem un uzņēmīgiem kokiem, kuru izcelsme ir Amerikas Savienotajās Valstīs, kas nosūtīti uz Kopienu un kas izvesti 2002. gada 1. novembrī vai pēc tam.

3. Pasākumus, kas paredzēti IV pielikuma A daļas I iedaļas 3. punktā attiecībā uz Quercus L. kokiem, ieskaitot kokus, kas nav saglabājuši savu dabisko apaļo virsmu un kuru izcelsme ir Amerikas Savienotajās Valstīs, nepiemēro uzņēmīgiem Quercus L. kokiem, kas atbilst ►M3 šā lēmuma I pielikuma ◄ 2. punkta b) apakšpunkta prasībām.

4. No 2002. gada 1. novembra Kopienā ievestos ►M1 stādīšanai paredzēti Viburnum spp., Camellia spp. un Rhododendron spp. augi, izņemot Rhododendron simsii Planch, izņemot sēklas ◄ , kuru izcelsme ir trešās valstīs, izņemot Amerikas Savienotās Valstis, var pārvietot Kopienā vienīgi, ja tiem pievienota augu pase, kas sagatavota un izdota saskaņā ar Komisijas Direktīvu 92/105/EEK ( 3 ).

4. pants

Kopienā neļauj ievest uzņēmīgās mizas, kuru izcelsme ir Amerikas Savienotajās Valstīs.

▼M1

5. pants

1. Stādīšanai paredzētus Viburnum spp., Camellia spp. un Rhododendron spp. augus, izņemot Rhododendron simsii Planch, izņemot sēklas, kuru izcelsme ir Kopienā, nedrīkst transportēt ►M2 Kopienā ◄ , ja tie neatbilst nosacījumiem, kas izklāstīti ►M3 šā lēmuma I pielikuma ◄ 3. punktā. Šo augu audzētājus reģistrē saskaņā ar Komisijas Direktīvas 92/90/EEK ( 4 ) noteikumiem.

2. Dalībvalstis nodrošina to, ka reģistrētie audzētāji paziņo savām atbildīgajām valsts struktūrām par visiem gadījumiem, kad apstiprinās kaitīgā organisma klātbūtne audzēšanas vietā vai ir aizdomas par to.

▼B

6. pants

▼M1

1. Dalībvalstis savā teritorijā veic oficiālus kultivētu un nekultivētu/neapsaimniekotu augu apsekojumus attiecībā uz kaitīgo organismu, lai noteiktu, vai ir pierādījumi par inficēšanos ar kaitīgo organismu.

▼M2

2. Neskarot Direktīvas 2000/29/EK 16. panta 1. punktu, pirmajā punktā norādīto apsekojumu rezultātus paziņo Komisijai un pārējām dalībvalstīm līdz katra gada 1. decembrim.

▼M1

3. Dalībvalstis savā teritorijā var veikt attiecīgus pasākumus, kas vajadzīgi, lai veiktu oficiālu uzraudzību attiecībā uz uzņēmīgo augu transportēšanu, lai noteiktu, vai tie atbilst šajā lēmumā izklāstītajiem nosacījumiem.

▼M3

6.a pants

1. Dalībvalstis rakstveidā informē Komisiju un pārējās dalībvalstis, ja tās ir izmantojušas 3. panta 1. punkta otrajā daļā paredzēto atkāpi.

Dalībvalstis, kuras ir izmantojušas atkāpi, līdz katra gada 15. jūlijam sniedz Komisijai un pārējām dalībvalstīm informāciju par tādu sūtījumu skaitu, kas iepriekšējā gadā importēti saskaņā ar šā lēmuma 3. panta 1. punkta otro daļu, un detalizētu atskaiti par visiem aizturēšanas gadījumiem, kuri minēti šā panta 2. punktā.

2. Ne vēlāk kā divu darbdienu laikā pēc aizturēšanas dalībvalstis paziņo Komisijai un pārējām dalībvalstīm par visiem sūtījumiem, kas ievesti to teritorijā saskaņā ar 3. panta 1. punkta otro daļu, bet neatbilst II pielikumā izklāstītajām prasībām.

3. Komisija pieprasa Amerikas Savienotajām Valstīm sniegt tai visu tehnisko informāciju, kas vajadzīga, lai Komisija varētu novērtēt lapkoku zāģmateriālu kameržāvēšanas sertifikācijas programmas darbību.

▼B

7. pants

Dalībvalstis vēlākais līdz 2002. gada 31. oktobrim pielāgo pasākumus, ko tās pieņēmušas ar nolūku aizsargāt sevi pret kaitīgo organismu ievešanu un izplatību, lai šie pasākumi atbilst šim lēmumam, un uzreiz informē Komisiju par pielāgotajiem pasākumiem.

8. pants

Šo lēmumu pārskata vēlākais līdz ►M2 2008. gada 31. janvārim ◄ .

9. pants

Šis lēmums ir adresēts dalībvalstīm.









►M3 I PIELIKUMS ◄

1a. Neskarot Direktīvas 2000/29/EK III pielikuma A daļas 2. punktu un IV pielikuma A daļas 1., 11.1., 39. un 40. punktu, uzņēmīgajiem augiem, kuru izcelsme ir Amerikas Savienotajās Valstīs, pievieno sertifikātu, kas minēts ►M1 Direktīvas 2000/29/EK 13. panta 1. punkts ◄ : a) norādot, ka to izcelsme ir apgabalos, kuros nav konstatēti ārpuseiropas izolāti. Apgabala nosaukumu norāda sertifikātā zem virsraksta “izcelsmes vieta”, vai b) kas izdots pēc oficiālas pārbaudes, kurā noskaidrots, ka oficiālās pārbaudēs, ieskaitot laboratorijas testus, kas veikti attiecībā uz katru aizdomīgu simptomu kopš pēdējā pilnā veģetācijas perioda sākuma uzņēmīgajos augos audzēšanas vietā nav novēroti ārpuseiropas izolāti. Turpmāk sertifikātu izdod vienīgi pēc tam, kad pirms nosūtīšanas paņemti augu reprezentatīvi paraugi un tie ir pārbaudīti, un šajās pārbaudēs noskaidrots, ka tajos nav ārpuseiropas izolātu. To norāda sertifikātā zem virsraksta “papildu deklarācija”, ierakstot “nav Phytophthora ramorum Werres, De Cock & Man in ‘t Veld sp. nov. ārpuseiropas izolātu”.

1b. Ievestos uzņēmīgos augus, kas minēti 1.a punktā, var pārvietot Kopienas teritorijā vienīgi, ja tiem pievienota augu pase, kas sagatavota un izdota saskaņā ar Direktīvas 92/105/EEK noteikumiem, apliecinot, ka veiktas pārbaudes, kas minētas 3. panta 1. punktā.

2. Uzņēmīgos kokus, kuru izcelsme ir Amerikas Savienotajās Valstīs, var ievest Kopienā vienīgi, ja tiem pievienots sertifikāts, kas minēts ►M1 Direktīvas 2000/29/EK 13. panta 1. punkts ◄ : a) kurā norādīts, ka to izcelsme ir apgabalos, kuros nav novēroti ārpuseiropas izolāti. Apgabala nosaukumu norāda sertifikātā zem virsraksta “izcelsmes vieta”, vai b) kas izdots pēc oficiālas pārbaudes, kurā noskaidrots, ka kokiem ir noņemta miza un: i) tie ir aptēsti, pilnībā atdalot to apaļo virsmu, vai ii) ūdens saturs šajos kokos nepārsniedz 20 %, to norādot sausnas procentos, vai iii) koki ir dezinficēti, izmantojot attiecīgu apstrādi ar karstu gaisu vai karstu ūdeni, vai c) ja tie ir dēļi ar mizas atliekām vai bez tām, uz koka vai iepakojuma ir marķējums “Kiln-dried” (žāvēts kamerā), “KD” vai cits starptautiski atzīts marķējums saskaņā ar pašreizējo komercpraksi, kas apliecina, ka tie žāvēti kamerā un to mitruma saturs, ko nosaka sausnas procentos ražošanas brīdī, nesasniedz 20 %, kas panākts ar attiecīga laika un temperatūras režīma palīdzību.

▼M1

3. Stādīšanai paredzētus Viburnum spp., Camellia spp. un Rhododendron spp. augus, izņemot Rhododendron simsii Planch, izņemot sēklas, kuru izcelsme ir Kopienā, drīkst transportēt ►M2 pārvietot Kopienā ◄ tikai tad, ja tiem ir pievienota augu pase un: a) augu izcelsme ir apgabalos, par kuriem ir zināms, ka tajos nav sastopams kaitīgais organisms; vai b) oficiālās pārbaudēs, ieskaitot laboratorijas testus, kas veikti attiecībā uz katru aizdomīgu simptomu vismaz vienu reizi attiecīgos laikos, kad augiem ir aktīvas augšanas periods, iepriekš minētajos augos audzēšanas vietā kopš pēdējā pilnā veģetācijas perioda sākuma nav novērotas kaitīgā organisma pazīmes ►M2 un, sākot no 2007. gada 1. maija, tās ir veiktas vismaz divas reizes augšanas perioda laikā noteiktos laikos, kad augiem ir aktīvās augšanas periods; šo pārbaužu biežums ir atkarīgs no konkrētās augu lauksaimniecības sistēmas ◄ ; vai ▼M2 c) gadījumos, kad audzēšanas vietā uz augiem tiek konstatētas kaitīgā organisma pazīmes, kaitīgā organisma iznīcināšanai ir veikti attiecīgi pasākumi, kas obligāti ietver: i) inficēto augu iznīcināšanu un visu uzņēmīgo augu 2 m rādiusā no inficētajiem augiem, tostarp arī saistīto augšanas starpnieku un augu atlieku iznīcināšanu; ii) attiecībā uz visiem uzņēmīgajiem augiem 10 m rādiusā ap inficētajiem augiem un visiem augiem, kas atlikuši no skartā zemes gabala: — augi ir atstāti audzēšanas vietā, — vismaz divas reizes trijos mēnešos pēc iznīcināšanas pasākumu veikšanas augu aktīvās augšanas periodā ir izdarītas oficiālas papildu pārbaudes, — šajā triju mēnešu periodā nav izdarīta nekāda apstrāde, kas var apspiest kaitīgā organisma simptomus, — šajās oficiālajās pārbaudēs ir konstatēts, ka augos nav kaitīgā organisma; iii) attiecībā uz visiem pārējiem uzņēmīgajiem augiem audzēšanas vietā pēc konstatētās inficēšanās ir veikta intensīva atkārtota oficiāla pārbaude, kurā konstatēts, ka šajos augos nav kaitīgo organismu; iv) uz augšanas virsmas 2 m rādiusā ap inficētajiem augiem ir veikti atbilstoši fitosanitārie pasākumi.

▼M1

4. Ja kādiem augiem ārpus audzēšanas vietām Kopienā ir konstatētas kaitīgā organisma pazīmes, tad dalībvalstis veic attiecīgus pasākumus, lai vismaz nepieļautu kaitīgā organisma izplatīšanos. Pie šādiem pasākumiem var piederēt attiecīgā apgabala noteikšana, kurā pasākumi īstenojami.

▼M3









II PIELIKUMS

I DAĻA

3. panta 1. punkta otrajā daļā minētie nosacījumi

3. panta 1. punkta otrajā daļā minētie nosacījumi, saskaņā ar ko Savienībā drīkst ievest tādus Acer macrophyllum Pursh un Quercus spp. L. zāģmateriālus bez mizas, kuru izcelsme ir Amerikas Savienotajās Valstīs un attiecībā uz kuriem nav ievērotas I pielikuma 2. punkta prasības, ir šādi:

1) koksne ir ražota tādā kokzāģētavā vai apstrādāta tādās atbilstošās telpās, ko attiecībā uz dalību lapkoku zāģmateriālu kameržāvēšanas sertifikācijas programmā (“programma”) apstiprinājusi un revidējusi ASV Nacionālā lapkoku zāģmateriālu asociācija (NHLA);

2) koksne ir žāvēta kamerā, līdz tās mitruma saturs, kas izteikts sausnas procentos, sasniedz mazāk par 20 %; tas panākts ar piemērotu laika/temperatūras režīmu;

3) pēc tam, kad ir izpildīts 2) punktā minētais nosacījums, 1) punktā minētās kokzāģētavas atbildīgā amatpersona katram saišķim piestiprina standarta identifikācijas piespraudi vai minētās amatpersonas vadībā to dara cits darbinieks. Uz katras identifikācijas piespraudes ir zīmogs “NHLA – KD”, kā arī katram saišķim piešķirts unikāls numurs;

4) lai nodrošinātu 2) un 3) punktā minēto nosacījumu izpildi, koksni pakļauj pārbaudes sistēmai, kas izveidota programmas ietvaros un ietver pārbaudi pirms nosūtīšanas, kā arī neatkarīgu trešās puses kontrolieru, kuriem ir šādu pienākumu veikšanai vajadzīgās kvalifikācijas un atļaujas, veiktu uzraudzību apstiprinātajās kokzāģētavās. ASV Lauksaimniecības departamenta Dzīvnieku un augu veselības inspekcijas dienests veic neregulāras pārbaudes pirms nosūtīšanas un reizi sešos mēnešos pārbauda NHLA uzskaiti un procedūras, kas saistītas ar programmu, neatkarīgos trešās puses kontrolierus un kokzāģētavas, un pārējās attiecīgās telpas, kuras piedalās programmā;

5) koksnei ir pievienots standarta “kameržāvēšanas sertifikāts”, kurš atbilst šā pielikuma II daļā iekļautajam paraugam un kuru ir izdevusi persona vai personas, kam ir tiesības piedalīties programmā, un kuru ir validējis NHLA inspektors. Kameržāvēšanas sertifikāts ir aizpildīts, un tajā ir iekļauta informācija par zāģmateriālu bez mizas daudzumu kubikpēdās un kubikmetros. Sertifikātā ir norādīts arī saišķu kopējais skaits un katras šiem saišķiem piešķirtās identifikācijas piespraudes numurs.

II DAĻA

Kameržāvēšanas sertifikāta paraugs

Agreement No. 07-8100-1173-MU

Cert #. xxxxx-xxxxx

CERTIFICATE OF KILN DRYING

Sawn Hardwood Lumber







Lumber Kiln Dried by Consignee Name of Company: Name: Address: Address: City/State/Zip: City/State/Zip: Phone: Country: Order #: Port: Invoice #: Container #: Customer PO#:

Certificate Standard: This certifies that the lumber described below is of the allowed genera Quercus sp. and/or Platanus sp. and/or the species Acer saccharum and/or Acer macrophyllum; and has met the treatment requirements of the Dry Kiln Operators Manual and is bark free.

Description of Consignment:

Botanical Name of wood:

List species, thickness, grade of various items contained in shipment:







Bundle Numbers Clip ID Numbers Board Footage Cubic Meters Totals: # Bundles BdFt Cubic Meters:

(This document is issued under a program officially approved by the Animal, Plant, Health, and Inspection Service of the U.S. Department of Agriculture. The products covered by this document are subject to pre-shipment inspection by that Agency. No liability shall be attached to the U.S. Department of Agriculture or any representatives of the Department with respect to this certificate.)

AUTHORIZED PERSON RESPONSIBLE FOR CERTIFICATION







Name (print) _ Title _ I certify that the products described above satisfy the Kiln Drying requirements listed under Certificate Standard and are bark free. Signature _ Date _

NATIONAL HARDWOOD LUMBER ASSOCIATION VALIDATION







Name (print) Authorized signature Title Date

National Hardwood Lumber Association PO Box 34518, Memphis, TN 38184-0518 | Ph. 901-377-1818 | Fakss: 901-347-0034 | www.nhla.com

PLEASE SIGN THIS FORM IN BLUE INK